Plasticul, adus la rang de artă. Cum pot fi reciclate în mod creativ PET-urile.
Rethinking Plastic este o expoziție din cadrul Romanian Design Week. Expoziţia promovează necesitatea reciclării. Sunt prezentate lucrări semnate de 30 de artişti internaţionali. Romanian Design Week are loc la Combinatul Fondului Plastic.
În cadrul Romanian Design Week, are loc o expoziție cu lucrările a 30 de artiști internaționali. Este vorba despre mobilier, obiecte de decor, haine și încălțăminte, toate făcute din PET-uri reciclate sau gumă de mestecat. Expoziția se numește Rethinking Plastic și poate fi vizitată până în 13 iunie, la Combinatul Fondului Plastic, din București."Noi de obicei când ne gândim la plastic ne gândim cum să scăpăm de el, iar acum vedem un nou fel de a folosi plasticul", a spus Alexanndra Dancu, vizitator al expoziţiei."Am observat că este o dorinţă de a găsi căi sustenabile pentru viitor şi e cool să vezi care sunt opţiunile", a spus un alt vizitator, Alexandru."Am căutat şi am găsit designeri sau artişti care au tipul acesta de preocupare. Şi am găsit de fapt, iar asta ne-a bucurat, am găsit şi resursele necesare pentru a fabrica aceste produse. Designerii din întreaga lume, preocupaţi de colectare şi reciclare, scot lucruri absolut fantastice", a subliniat Andrei Borțun, organizator.